Yoyok Riyo Sudibyo

Mayor Arh. (Purn.) H. Yoyok Riyo Sudibyo () ya iku Bupati Batang madeg awit tanggal 13 Fèbruari 2012 tekan taun 2017. Bebarengan karo wakilé, Soetadi, dhèwèké dilantik tanggal 13 Fèbruari 2012 déning Gubernur Jawa Tengah, Bibit Waluyo, sawisé mimpang ing Pemilihan Kepala Daerah Kabupatèn Batang sasi Dhésèmber 2011 kanthi ngumpulaké 113.027 suara (40,03 persèn) ngalahaké rong calon liyané, ya iku Susi Iriani-Lafran Panca Putranto (62.397 swara utawa 22,10 persèn), lan Dheddy Irawan-Mujarwo (107.992 swara utawa 37,87 persèn).Lensa Indonesia: Yoyok Riyo Sudibyo-Sutadi Dipastikan Menang Pilkada Batang , diakses 27 April 2017 Yoyok lan Soetadi ngusung visi “Birokrasi Bersih, Ékonomi Bangkit”.News Detik:Selesai Menjabat, Eks Bupati Batang Tinggal di Rumah Kontrakan , diakses 27 April 2017Jateng TribunNews: Yoyok: Dagangan Saya Hancur Selama Saya Jadi Bupati, Sekarang Waktunya Membenahi, diakses 27 April 2017Regional Kompas: Mengenal Bupati Yoyok, "Mayor Edan" Penerima Bung Hatta Award 2015, diakses 27 April 2017

Latar wuri
Yoyok Rio Sudibyo ngrampungaké pawiyatan Akademi Militer ing taun 1994. Sapérang tugas naté diemban ing antarané perwira operasi Detasemen Intel Kodam Jaya, Jakarta taun 2001, Komandan Koramil 03 Tanjung Priok, Jakarta Lor taun 2002, lan Komandan Satgas Badan Intelijen Negara (BIN) laladan Jayawijaya, Papua taun 2004. Nalika didhapuk dadi Danramil 03 Tanjung Priok, Yoyok kalebu Danramil sing paling nom sa-Indonesia.

Ing taun 2006, Yoyok Riyo gawé kaputusan pensiun gasik, lan mungkasi lumakuné ing dhinas militèr. Dhèwèké luwih milih ngemunah usaha garmen sing wis dirintis sadurungé. Pilihané kanggo pensiun ndadèkké perang batin, antarané nutukaké dadi bala utawa mandheg. Nanging pungkasé Yoyok teteg lan ora lila yèn ora ngopèni atusan pegawé sing wis prasetya. Salawasé taun 2006 tumeka 2012, dhèwèké njabat dadi Direktur Utama PT Smile Papua dan PT Papua Maju Sejahtera. Ya ing mangsa kuwi, usaha garmen sing ditelaténi maju saéngga nduwé toko cacahé sewidak ing Papua lan Batang.

Ing Pemilihan Kepala Daerah Kabupatèn Batang 2012, Yoyok wiwitané arep maju minangka calon indhepènden, disengkuyung déning golongan masarakat, wong tani lan para pangemunah yeyasan swadaya masarakat (LSM). Nanging ing wektu-wektu nyedhaki pandhaptaran ing Komisi Pemilihan Umum Daerah (KPUD), partai-partai pulitik mratélakké sengkuyungané, saéngga pasangan Yoyok-Soetadi kacathet minangka calon sing disengkuyung déning Parté Golongan Karya, Parté Amanat Nasional (PAN), Parté Persatuan Pembangunan (PPP), Parté Dhémokrat, lan sapérang partè sing ora duwé kursi ing gedhong dewan.

 Pangaji 

 Satya Lencana Kesetiaan VIII,	 2002
 Bung Hatta Anti-Corruption Award (BHACA) 2015
 Bintang Legiun Veteran Republik Indonesia, 2016

 Rujukan 

Kategori:Tokoh dari Batang
Kategori:Bupati Batang
Kategori:Tokoh Jawa Tengah
Kategori:Tokoh Jawa
Kategori:Artikel Wiki Mrebawani II kalamangsa 1